Τανωμένος σορβάς, αλλιώς, ποντιακή γιαουρτόσουπα
Πρόκειται για μια ζεστή γιαουρτόσουπα, αρωματισμένη με δυόσμο, που συνηθίζεται σε όλο τον Πόντο και γι’ αυτό φτιάχνεται με πολλές παραλλαγές.
4 κουτ. σούπας πλιγούρι χοντρό , 3 κουτ. σούπας ρύζι Kαρολίνα , 1 κουτ. σούπας αλάτι , 80 ml ελαιόλαδο , 1 μεγάλο ξερό και ζουμερό κρεμμύδι, τριμμένο στη χοντρή πλευρά του τρίφτη (όχι σε πολυκόφτη) , 1.800 ml ζεστό νερό (ή σπιτικός ζωμός της αρεσκείας μας), 2 κουτ. σούπας ξερός δυόσμος, τριμμένος , 3 κουτ. σούπας ξερό θρούμπι, ή ρίγανη , 500 γρ. πασκιτάν  ή 500 γρ. γιαούρτι αγελαδινό, στραγγιστό
Για να φτιάξουμε τον τανωμένο σορβά, σε μέτρια κατσαρόλα βάζουμε 1.400 ml από το ζεστό νερό ή τον ζωμό, το αλάτι, το πλιγούρι και το ρύζι και ζεσταίνουμε σε δυνατή φωτιά, μέχρι να πάρουν μία βράση.  Μετριάζουμε τη θερμοκρασία και μαγειρεύουμε για 15 λεπτά (ή για όσο αναγράφεται στις συσκευασίες των υλικών – μαγειρεύονται σχεδόν στον ίδιο χρόνο), ανακατεύοντας συχνά για να μην κολλήσουν.Παράλληλα σε μικρό αντικολλητικό τηγάνι ζεσταίνουμε το ελαιόλαδο σε μέτρια προς δυνατή φωτιά, μέχρι να κάψει καλά, και σοτάρουμε το κρεμμύδι για 7-8 λεπτά, μέχρι να πάρει σκούρο χρυσαφένιο χρώμα. Αποσύρουμε από τη φωτιά, προσθέτουμε τα ξερά μυρωδικά και ανακατεύουμε καλά. Αφήνουμε στην άκρη.Επιστρέφουμε στην κατσαρόλα και σε ένα μπολ ανακατεύουμε το υπόλοιπο ζεστό νερό ή τον ζωμό με το πασκιτάν ή το γιαούρτι και τα αδειάζουμε στην κατσαρόλα, ακατεύοντας πολύ καλά με το σύρμα μέχρι να γίνει μια εντελώς λεία και παχύρρευστη σούπα, χωρίς σβόλους.Προσθέτουμε τα κρεμμύδια με τα μυρωδικά και, αν θέλουμε, ρίχνουμε λίγο ακόμη ζεστό νερό για να κάνουμε τη σούπα όσο αραιή μάς αρέσει. Αφήνουμε τον τανωμένο σορβά για μερικά λεπτά κατά μέρος για να αναμειχθούν οι γεύσεις (όχι για πολύ όμως, γιατί το πλιγούρι θα αρχίσει να φουσκώνει και να πήζει τη σούπα) και σερβίρουμε με ζεστό ζυμωτό ψωμί.
Γιαούρτι,Πλιγούρι